KEUSAHAWANAN KORPORAT 34
Pengenalan KE ARAH PERTUMBUHAN MAMPAN DAN PROGRESIF SEKTOR KOPERASI Menurut Bygrave dan Zacharakis (2011), keusahawanan memainkan peranan penting dalam dunia perniagaan kerana ia memangkinkan penghasilan produk dan perkhidmatan baharu, aplikasi baharu untuk produk dan perkhidmatan sedia ada, membangunkan idea baharu yang penting untuk kemakmuran perniagaan dan seterusnya menggerakkan ekonomi dengan memberikannya daya hidup melalui kepelbagaian aktiviti ekonomi yang dijalankan. Terdapat pelbagai jenis cabang keusahawanan antaranya keusahawanan sosial, keusahawanan Internet, keusahawanan inovasi, keusahawanan perniagaan mikro, kecil, sederhana dan besar serta pelbagai lagi. Frank Meol Institut Koperasi Malaysia Zon Sarawak frank@ikma.edu.my Selain itu, terdapat satu lagi cabang keusahawanan yang berpotensi besar untuk diaplikasikan di dalam organisasi iaitu keusahawanan korporat (corporat entrepreneurship). Cabang keusahawanan ini mula mendapat perhatian organisasi memandangkan pelbagai masalah yang mendesak di dalam perniagaan dan pengurusan organisasi kala ini seperti: i) Keperluan untuk perubahan, inovasi dan penambahbaikan di dalam organisasi bagi mengekalkan daya saing ii) Pengurusan korporat yang lemah dalam firma menyebabkan kelangsungan organisasi bertahan tidak lama iii) Birokrasi dalam organisasi menyebabkan motivasi kakitangan yang mempunyai idea kreatif dan inovatif semakin berkurangan. Bygrave dan Zacharakis (2011) menyatakan keusahawanan korporat merup akan pro se s membuka peluang baharu dalam perniagaan melalui perkembangan pasaran, inovasi produk dan penambahbaikan proses. Secara ringkasnya, ia adalah proses memastikan organisasi melakukan perubahan 35
yang menguntungkan dengan mewujudkan lebih ramai usahawan baharu dari dalaman organisasi tersebut berbanding pesaing. Ia boleh dicapai sama ada melalui pengukuhan budaya korporat atau keusahawanan dalaman strategik. Walau bagaimanapun, sebelum melaksanakan keusahawanan korporat, adalah penting bagi sesebuah organisasi untuk mengambil kira pelbagai faktor dalaman organisasi seperti pengambilan risiko dan toleransi kegagalan, dasar organisasi, sistem pampasan dan insentif, budaya dalam organisasi, ketersediaan sumber dan struktur dalaman. Organisasi perlu terlebih dahulu mengatasi cabaran dalaman tersebut sebelum diperkenalkan keusahawanan korporat dalam organisasi tersebut. memiliki idea pada dasarnya akan dilantik untuk mengemudi anak syarikat tersebut. Hornsby et. Al. (1999) dalam masa yang sama menyatakan keusahawanan korporat merupakan dimensi strategik baharu, inisiatif dari bawah dan penciptaan perniagaan autonomi yang bermula daripada organisasi induk. Melalui keusahawanan korporat juga organisasi akan memfokuskan kepada penciptaan produk dan perkhidmatan baru serta strategi pemasaran yang belum lagi dilaksanakan oleh pesaing. Kebanyakan pengurusan tertinggi sesebuah organisasi yang terlibat di dalam perancangan pertumbuhan syarikat menyatakan keusahawanan korporat adalah penyelesaian terbaik untuk pertumbuhan yang lebih mampan, dinamik dan menjimatkan masa (Wolcott & Lippitz, 2007). Dess et al. (2003) pula mentakrifkan keusahawanan korporat sebagai proses di mana individu atau kumpulan individu, bersama-sama dengan organisasi tempat mereka bekerja mewujudkan sebuah organisasi baharu hasil daripada pembaharuan atau inovasi produk dan perkhidmatan di dalam organisasi tersebut. Contohnya, sesetengah syarikat menubuhkan anak syarikat baru bagi menjayakan ciptaan produk dan perkhidmatan baru oleh kakitangan mereka. Kakitangan yang Terdapat pelbagai jenis cabang keusahawanan antaranya keusahawanan sosial, keusahawanan Internet, keusahawanan inovasi, keusahawanan perniagaan mikro, kecil, sederhana dan besar serta pelbagai lagi. Konsep Keusahawanan Korporat S e c a r a a s a s n y a , k e u s a h a w a n a n k o r p o r a t memfokuskan kepada dua perkara utama iaitu inovasi dan pertumbuhan. Ia menjelaskan bagaimana sumber, proses dan persekitaran sedia ada di dalam sesebuah organisasi perlu digembleng untuk menyokong, memotivasikan dan melibatkan organisasi di dalam pemikiran dan tindakan keusahawanan. Organisasi yang mempunyai orientasi keusahawanan yang kukuh amnya akan menunjukkan prestasi yang lebih baik. Mereka mencapai tahap produktiviti, inovasi, pertumbuhan, penglibatan pekerja dan pulangan kewangan yang lebih tinggi berbanding pesaing mereka. Ortakarpuz & Alagoz (2017) menjelaskan keusahawanan korporat melibatkan budaya inovasi, proaktif, berani mengambil risiko dan sentiasa ingin berdaya maju di dalam sesebuah organisasi. M e n u r u t K u r a t k o ( 2 0 0 7 ) , o b j e k t i f u t a m a keusahawanan korporat termasuklah pendedahan kakitangan dalaman kepada inovasi dan kreativiti 36
dalam perniagaan, mewujudkan organisasi berbakat serta penciptaan organisasi yang berasaskan keusahawanan. Hasilnya, pelaksanaan keusahawanan korporat membuka banyak peluang tanpa had di dalam sesebuah organisasi berbanding dengan keusahawanan lain. Hal ini kerana keusahawanan korporat dilaksanakan dalam perniagaan yang sedia ada. Jadi, pembuatan keputusan adalah dalam kalangan pihak berkepentingan dan pengurus korporat organisasi induk dan ia bukannya daripada usahawan individu. Walaupun perkara sebegini memberi sedikit tekanan kepada pelaksanaan keusahawanan korporat, namun cara ini menggalakkan pekerja berfikir secara kreatif, bereksperimen dengan idea baharu dan mencabar norma yang sedia ada. Secara langsungnya cara ini membolehkan organisasi menjana penyelesaian dan mencipta produk serta perkhidmatan inovatif yang membantu mereka kekal berdaya saing dalam pasaran (Wolcott & Lippitz, 2007). Berada dalam zaman teknologi kini, inovasi adalah satu-satunya peluang untuk organisasi mencapai perubahan dinamik pasaran, mempelbagaikan pilihan pelanggan dan mengaplikasikan penggunaan teknologi dengan sepenuhnya. Inovasi membolehkan organisasi mengenal pasti dan memanfaatkan peluang baharu, membangunkan cadangan nilai yang unik dan membezakan diri mereka daripada pesaing. Bukan itu sahaja, bahkan memastikan organisasi sentiasa mendahului (Stein et. Al, 2007). Idea baharu daripada kakitangan membolehkan organisasi terus mengembangkan pendapatan mereka, mengurangkan kebergantungan dengan perniagaan teras yang tunggal dan mencapai potensi pasaran yang belum diterokai. Melalui keusahawanan korporat, ia memupuk budaya mengambil risiko dan sentiasa ingin mencuba. Hal ini secara tidak langsung dapat menggalakkan pekerja mengambil risiko secara terkawal, belajar daripada kegagalan, dan mengejar idea baharu (Duane & Webb, 37
2007). Persekitaran perniagaan yang berkembang pesat pada hari ini memerlukan organisasi yang mempunyai kakitangan yang tangkas dan responsif untuk kekal berdaya saing. Justeru, hanya melalui keusahawanan korporat memungkinkannya perkara tersebut berlaku. Selain itu keusahawanan korporat turut menghargai inisiatif, kreativiti, dan tingkah laku keusahawanan yang berlaku dalam organisasi. Selain berpeluang mengemudi anak syarikat baharu yang ditubuhkan, kakitangan yang menyumbang sesuatu idea dan inovasi juga turut ditawarkan saham di dalam syarikat tersebut. Jaminan agar kakitangan tersebut terus kekal di syarikat induk dalam posisi yang sama juga diberi sekiranya anak syarikat yang ditubuhkan menghadapi kegagalan. Kaedah sebegini dilihat boleh menarik dan mengekalkan bakat terbaik yang membawa kepada tahap kepuasan kerja dan komitmen pekerja yang lebih tinggi (Nugent, 2021). Kakitangan yang digalakkan menyumbang idea dan mengambil bahagian dalam membuat keputusan, secara tidak langsung mewujudkan perasaan setia kepada organisasi dan merasakan kejayaan organisasi adalah hasil daripada sumbangan mereka (Tseng & Tseng, 2019). Faktor Pendorong Kejayaan CE Terdapat empat faktor yang membawa kepada kejayaan pelaksanaan keusahawanan koperasi yang mesti wujud dalam sesebuah organisasi (Kuratko, 2007). Secara ringkasnya empat faktor tersebut diterangkan seperti jadual di bawah: Jadual 1: Faktor Pendorong Kejayaan Keusahawanan Korporat (Sumber; Kuratko, D. F. (2007). Sokongan Berterusan Autonomi Ganjaran dan Peneguhan Ketersediaan Masa Pihak pengurusan perlu mempromosikan keusahawanan dalam organisasi. Sokongan diberi dengan memperjuangkan idea-idea inovatif, menyediakan sumber yang diperlukan, ketelusan dalam organisasi dan menjadi jurulatih atau mentor. Pekerja bersedia untuk mengambil risiko dan dalam masa yang sama kegagalan boleh diterima oleh pihak pengurusan. Faktor ini mesti diperkukuh oleh struktur organisasi bagi memudahkan pelaksanaan idea. Sistem ganjaran yang berkesan akan meningkatkan tingkah laku keusahawanan dalam organisasi dan membantu pekerja untuk berani mengambil risiko. Kedua-dua ganjaran ekstrinsik (kewangan) dan intrinsik (pengiktirafan) mendorong motivasi pekerja. Kakitangan yang terlibat dalam keusahawanan korporat mestilah diperuntukkan masa yang fleksibel bagi membolehkan mereka menangani masalah jangka panjang dalam pelaksanaan idea mereka. 38
Autonomy Reward and Reinforcement Corporate Entrepreneurship Success Factors Management Support Time Availability Rajah 1: Faktor Pendorong Kejayaan Keusahawanan Korporat (Sumber; Kuratko, D. F. (2007). Contoh Pelaksanaan Keusahawanan Korporat dalam Koperasi Sebagai sebuah badan sosioekonomi, koperasi bertanggungjawab kepada anggotanya sama ada dalam bentuk kewangan atau bukan kewangan. Koperasi dilihat sebagai wahana pembangunan dan pemerkasaan komuniti dengan memberi tumpuan untuk memenuhi keperluan dan kepentingan anggotanya. Selain itu prinsip koperasi juga menekankan kawalan ahli demokratik, penyertaan ekonomi ahli, dan keprihatinan terhadap masyarakat. Satu perspektif berpendapat bahawa koperasi harus mengutamakan pulangan kewangan dan keuntungan bagi memastikan kemampanan jangka panjang dan keupayaan koperasi untuk menyampaikan manfaat kepada anggota. Satu kajian yang telah dijalankan ke atas penentu kejayaan koperasi di negara Sepanyol mendapati bahawa keuntungan adalah faktor penting untuk kelangsungan koperasi (Sala-Ríos, 2023). Keuntungan membolehkan koperasi menjana lebihan tersebut untuk dilaburkan semula bagi meningkatkan perkhidmatan, mengembangkan operasi, atau mengagihkan dividen kepada anggota. Selain itu, keuntungan membolehkan koperasi menarik modal dan pelaburan, memudahkan pertumbuhan dan keupayaan mereka untuk bersaing dalam pasaran. Model penilaian komprehensif yang mempertimbangkan kedua- dua impak ekonomi dan sosial boleh membantu menganggarkan kecemerlangan koperasi dan memastikan keseimbangan antara prestasi kewangan dan prinsip koperasi (Giacomini et. al., 2017). Ada juga yang berpandangan bahawa koperasi tidak seharusnya hanya tertumpu kepada penjanaan keuntungan. Koperasi sering muncul dalam sektor di mana mekanisme pasaran tradisional gagal memenuhi keperluan anggotanya. Objektif utama mereka adalah untuk menyediakan barangan atau perkhidmatan yang berpatutan dan berkualiti tinggi serta disesuaikan dengan keperluan khusus anggota koperasi. Manakala mengutamakan keuntungan boleh membawa kepada harga yang lebih tinggi malah dilihat mengurangkan faedah kepada anggota, atau menyeleweng daripada misi teras koperasi (Bouchard, 2019). Koperasi dalam sektor seperti pertanian atau perkhidmatan masyarakat sering mengutamakan faktor seperti kesan sosial, kesejahteraan anggota dan pembangunan mampan berbanding memaksimumkan keuntungan. 39
Sebelum melaksanakan keusahawanan korporat, adalah penting bagi sesebuah organisasi untuk mengambil kira pelbagai faktor dalaman organisasi seperti pengambilan risiko dan toleransi kegagalan, dasar organisasi, sistem pampasan dan insentif, budaya dalam organisasi, ketersediaan sumber dan struktur dalaman Melihat kepada ukuran kejayaan koperasi tersebut, maka adalah sangat signifikan sekiranya konsep keusahawanan korporat diterapkan dalam sektor koperasi agar matlamat utama penubuhan koperasi itu dapat dicapai dengan maksimumkan faedah dan peluang yang hendak dicapai. Isu kegagalan perniagaan koperasi, tempoh yang lama untuk mencapai kejayaan di dalam bidang perniagaan yang diceburi dan kegagalan koperasi memberi manfaat kepada anggota harus dijadikan sebagai indikator untuk melaksanakan keusahawanan korporat di dalam koperasi. Pelaksanaan keusahawanan korporat mampu merangsang inovasi dan pertumbuhan di dalam koperasi. Koperasi Mondragon di Sepanyol adalah salah satu contoh jelas kejayaan koperasi yang menekankan keusahawanan di dalam perniagaan koperasi. Walaupun koperasi tidak melaksanakan konsep keusahawanan korporat secara menyeluruh, namun koperasi tersebut telah sekian lama memupuk minda keusahawanan dengan menggalakkan koperasi ahlinya untuk melibatkan diri dalam penyelidikan dan pembangunan, persekitaran inovasi, penggunaan teknologi, penciptaan perniagaan dan perniagaan baharu serta memasuki pasaran yang berbeza (Nast, 2022). Inisiatif keusahawanan ini telah menggerakkan Mondragon mempelbagaikan operasinya merentasi pelbagai sektor seperti kewangan, industri, peruncitan dan perniagaan berasaskan pengetahuan. Pendekatan ini telah membolehkan Mondragon menyesuaikan diri dengan keadaan pasaran yang berubah-ubah, kekal berdaya saing, dan mencapai pertumbuhan yang ketara. Bagi memacu lagi pertumbuhan, koperasi tersebut telah mengasaskan Succesful Cooperative Action (SCA) yang bertujuan menyuntik semangat keusahawanannya di dalam koperasi (Flecha & Santa Cruz, 2011). SCA juga terlibat dalam pembuatan keputusan strategik seperti yang berkaitan dengan penyelidikan dan pembangunan, pengantarabangsaan, kerjasama antara koperasi, dan penggalakan amalan pengurusan demokratik. Melalui tindakan ini, Mondragon telah dapat menggabungkan nilai koperasi dengan memberi tumpuan kepada inovasi, daya saing dan strategi berorientasikan pasaran, bagi mencapai pertumbuhan mampan dan kejayaan ekonomi. Pelaksanaan keusahawanan korporat di dalam koperasi juga turut membuka lebih banyak ruang untuk meningkatkan pendapatan koperasi. Contohnya, Koperasi Organik Valley yang berpangkalan di Amerika Syarikat telah memanfaatkan sumber, keupayaan dan kedudukan pasarannya yang sedia ada bagi melancarkan produk seperti produk daging dan ayam organik. Satu contoh bagaimana keusahawanan korporat telah dilaksanakan di Koperasi Organik Valley adalah melalui penubuhan program inovasi dalaman. Koperasi telah mewujudkan jabatan atau pasukan khusus yang bertanggungjawab untuk memupuk inovasi dan idea keusahawanan dalam organisasi. Jabatan ini menggalakkan pekerja menjana dan membangunkan idea, produk dan proses baharu yang sejajar dengan misi dan nilai koperasi. 40
Bagi menyokong program inovasi dalaman tersebut, Koperasi Organic Valley turut menyediakan sumber pembiayaan, bimbingan dan ruang masa khusus untuk kakitangan bekerja dalam projek keusahawanan mereka. Hal ini membolehkan pekerja meneroka idea inovatif mereka, mengujinya dan membawanya ke pasaran. Penerapan konsep keusahawanan korporat membolehkan Koperasi Organic Valley memanfaatkan bakat dan kreativiti dalaman bagi memacu pertumbuhan perniagaan dan mengekalkan kedudukannya sebagai peneraju dalam industri makanan organic (Tseng & Tseng, 2019). Dalam masa yang sama, Koperasi Organic Valley turut melaksanakan pendekatan strategik yang dikenali sebagai "intrapreneurship" untuk terus memperkasakan keusahawanan dalam organisasi. "Intrapreneurship" merujuk kepada promosi tingkah laku dan pemikiran keusahawanan di kalangan pekerja, menggalakkan mereka untuk mengambil inisiatif, berfikir secara kreatif, dan mengejar peluang inovatif dalam tugasan mereka. Koperasi menggalakkan pengambilan risiko, belajar daripada kegagalan dan memberi ganjaran kepada usaha keusahawanan di kalangan kakitangan mereka. Pendekatan ini membantu mewujudkan persekitaran di mana mereka berasa digalakkan dan diberi kuasa untuk menyumbang idea inovatif dan memacu perubahan positif dalam organisasi. Usaha yang dijalankan oleh Koperasi Organic Valley telah menjana aliran pendapatan tambahan selain perniagaan teras produk tenusu organiknya. Bagi tempoh empat tahun berturut-turut, koperasi telah menjana pendapatan melebihi USD 1.1 bilion setahun hasil daripada usaha agresif ke arah menumpukan aspek keusahawanan korporat di dalam pengurusan perniagaan mereka 2023). Penutup Pemupukan dan mengamalkan keusahawanan korporat akan mendorong inovasi, kreativiti, dan sikap keusahawanan di kalangan kakitangan dalam sebuah organisasi. Ini akan membantu pertumbuhan dan kelangsungan organisasi untuk bertahan dalam tempoh jangka masa yang panjang. Walaupun ia berdepan halangan seperti birokrasi dan kurang sokongan daripada pihak pengurusan, idea penerapan keusahawanan korporat sebagai salah sebuah budaya baharu dalam organisasi menjanjikan pulangan yang setimpal sekiranya dilaksanakan dengan sebaiknya. Selain memangkin percambahan idea baharu, keusahawanan korporat turut menggalakkan semangat memiliki dan dihargai di kalangan kakitangan melalui sumbangan idea dalam pengembangan organisasi tempat mereka bekerja. Bagi sektor koperasi, keusahawanan korporat turut mampu meningkatkan inovasi, membangunkan modal insan, memupuk asas keusahawanan dan seterusnya membantu kepada peningkatan sumbangan sektor koperasi kepada Keluaran Dalam Negara Kasar (KDNK) negara. Melalui inovasi dan pendekatan proaktif kepada pembangunan perniagaan, koperasi meletakkan diri mereka sebagai organisasi yang dinamik dan berdaya tahan. Peningkatan daya saing, penjanaan hasil, inisiatif baharu, keupayaan memasuki pasaran yang belum diterokai, mengembangkan pangkalan pelanggan sedia ada, meningkatkan syer pasaran, kepelbagaian dan pembangunan ekonomi yang dikaitkan dengan CE menyumbang kepada kejayaan jangka panjang dan kemampanan koperasi dalam landskap perniagaan yang mencabar. Ia secara tidak langsung akan turut menggalakkan pembangunan ekonomi secara keseluruhan dengan mewujudkan pekerjaan, memacu pelaburan, dan merangsang ekonomi tempatan. 41